ᱪᱚᱢᱚᱱ

ᱪᱚᱢᱚᱱ (ᱯᱟᱥᱛᱷᱚ, ᱩᱨᱫᱩ چمن) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱠᱤᱞᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱟᱯᱷᱜᱟᱱᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱠᱟᱱᱫᱟᱦᱟᱨ ᱯᱚᱱᱚᱛ ᱨᱮᱭᱟᱜ ᱣᱮᱥ ᱪᱚᱢᱚᱱ ᱵᱚᱨᱰᱚᱨ ᱠᱨᱚᱥᱤᱝ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱦᱴᱟ ᱨᱮ ᱢᱮᱱᱟᱜ-ᱟ ᱾ ᱠᱣᱮᱴᱟ ᱵᱟᱠᱟᱨ ᱛᱟᱭᱚᱢ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱟᱡᱨ ᱠᱟᱱᱟ ᱟᱨ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱱᱟᱠᱷᱟ ᱯᱟᱥᱛᱷᱩᱱ ᱨᱮᱭᱟᱜ ᱛᱚᱦᱥᱤᱞ ᱠᱟᱱᱟ ᱾ 
ᱦᱚᱭ ᱦᱤᱥᱤᱫ
ᱪᱚᱢᱚᱱ ᱨᱮᱫᱚ ᱟᱧᱪᱚᱞᱤᱠ ᱦᱚᱭ ᱦᱤᱥᱤᱫ ᱥᱟᱶᱛᱮ ᱞᱚᱞᱚ ᱱᱟᱥᱮ ᱨᱚᱦᱚᱲ ᱦᱚᱭ ᱦᱤᱥᱤᱫ ᱟᱹᱭᱠᱟᱜ-ᱟ ᱾ (Köppen BSh) ᱱᱚᱰᱮᱱᱟᱜ ᱦᱟᱨᱟ ᱦᱟᱹᱨᱤ ᱥᱮᱨᱢᱟᱠᱤᱭᱟᱹ ᱛᱟᱯ ᱫᱚ ᱦᱩᱭᱩᱜ ᱠᱟᱱᱟ 19.0 °C ᱾ ᱱᱚᱰᱮᱱᱟᱜ ᱥᱮᱨᱢᱟᱠᱤᱭᱟᱹ ᱦᱟᱨᱟ ᱦᱟᱹᱨᱤ ᱡᱟᱹᱲᱤ ᱫᱚ ᱦᱩᱭᱩᱜ ᱠᱟᱱᱟ 232 mm ᱾ ᱡᱩᱱ ᱫᱚ ᱡᱚᱛᱚ ᱠᱷᱚᱱᱟᱜ ᱨᱚᱦᱚᱲ ᱪᱟᱸᱫᱚ ᱠᱟᱱᱟ ᱾ ᱡᱩᱱ ᱪᱟᱸᱫᱚ ᱨᱮᱫᱚ ᱱᱚᱰᱮ 0 mm ᱮ ᱡᱟᱹᱲᱤᱭᱟ ᱾ ᱟᱨ ᱚᱫᱟ ᱪᱟᱸᱫᱚ ᱫᱚ ᱡᱟᱱᱩᱣᱟᱨᱤ ᱠᱟᱱᱟ ᱾ ᱡᱟᱱᱩᱣᱟᱨᱤ ᱨᱮᱫᱚ 65 mm ᱮ ᱡᱟᱹᱲᱤᱭᱟ ᱾   

ᱱᱚᱰᱮ ᱡᱩᱞᱟᱭ ᱪᱟᱸᱫᱚ ᱨᱮ ᱡᱚᱛᱚ ᱠᱷᱳᱱ ᱵᱟᱹᱲᱛᱤ ᱞᱚᱞᱚᱣᱟ ᱾ ᱱᱚᱰᱮᱱᱟᱜ ᱡᱩᱞᱟᱭ ᱪᱟᱸᱫᱚ ᱨᱮᱭᱟᱜ ᱦᱟᱨᱟ ᱦᱟ,ᱨᱤ ᱛᱟᱯ ᱫᱚ ᱦᱩᱭᱩᱜ ᱠᱟᱱᱟ  31.0 °C ᱾ ᱡᱚᱛᱚ ᱠᱷᱳᱱᱟᱜ ᱨᱮᱭᱟᱲ ᱪᱟᱸᱫᱚ ᱡᱟᱱᱩᱣᱟᱨᱤ ᱨᱮᱭᱟᱜ ᱦᱟᱨᱟ ᱦᱟᱹᱨᱤ ᱛᱟᱯ ᱫᱚ ᱦᱩᱭᱩᱜ ᱠᱟᱱᱟ 6.4 °C ᱾ 

ᱦᱤᱡᱩᱜ ᱥᱮᱱᱚᱜ
ᱪᱚᱢᱚᱱ ᱨᱮ ᱢᱤᱫ ᱨᱮᱞ ᱴᱮᱥᱚᱱ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱠᱟᱱᱫᱟᱦᱟᱨ ᱟᱨ ᱚᱱᱟ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱤᱞᱟᱹᱠᱟ ᱥᱟᱶ ᱦᱚᱸ ᱡᱚᱲᱟᱣ ᱢᱮᱱᱟᱜ-ᱟ ᱾ ᱢᱤᱫ ᱥᱞᱚ ᱯᱟᱥᱮᱧᱡᱚᱨ ᱴᱨᱮᱱ ᱪᱚᱢᱚᱱ ᱠᱷᱚᱱ ᱠᱣᱮᱴᱟ ᱛᱮ ᱫᱤᱱ ᱦᱤᱞᱚᱜ ᱮ ᱫᱟᱹᱲᱮᱜ-ᱟ ᱾ ᱒᱐᱐᱘ ᱥᱟᱞ ᱨᱮ ᱱᱚᱣᱟ ᱨᱮᱞ ᱫᱚ ᱟᱯᱷᱜᱟᱱᱤᱥᱛᱟᱱ ᱥᱮᱫ ᱛᱮ ᱛᱟᱞᱟ ᱮᱥᱤᱭᱟ ᱥᱟᱶ ᱡᱚᱲᱟᱣ ᱨᱮᱭᱟᱜ ᱡᱚᱡᱚᱱᱟ ᱵᱮᱱᱟᱣ ᱞᱮᱱᱟ ᱾ 

ᱵᱟᱹᱱᱤᱡᱽ
ᱵᱟᱞᱚᱪᱤᱥᱛᱟᱱ ᱤᱞᱟᱹᱠᱟ ᱨᱮᱭᱟᱜ ᱱᱚᱣᱟ ᱫᱚ ᱢᱤᱫ ᱢᱟᱨᱟᱝ ᱵᱟᱹᱱᱤᱡᱽ ᱵᱮᱯᱟᱨ ᱡᱟᱭᱜᱟ ᱠᱟᱱᱟ ᱾ ᱟᱯᱷᱜᱟᱱᱤᱥᱛᱟᱱ ᱠᱷᱳᱱᱟᱜ ᱠᱚᱨᱟᱪᱤ ᱛᱮ ᱥᱮᱱ ᱟᱠᱟᱱ ᱥᱚᱲᱚᱠ ᱨᱮᱭᱟᱜ ᱜᱮᱴ ᱫᱚ ᱱᱚᱰᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱰᱮ ᱵᱟᱹᱱᱤᱡᱽ ᱵᱮᱯᱟᱨ ᱵᱷᱟᱹᱜᱤ ᱦᱩᱭᱩᱜ-ᱟ ᱾ ᱱᱚᱣᱟ ᱨᱮᱭᱟᱜ ᱩᱛᱱᱟᱹᱣ ᱫᱚ ᱑᱙᱘᱐ ᱥᱟᱞ ᱨᱮᱭᱟᱜ ᱢᱟᱨᱴᱤᱭᱟᱞ ᱞᱚ ᱚᱠᱛᱚ ᱨᱮ ᱦᱩᱭ ᱞᱮᱱᱟ ᱾

ᱠᱷᱮᱞ
ᱧᱩᱛᱩᱢᱟᱱ ᱯᱷᱩᱴᱵᱚᱞ ᱫᱚᱞ ᱠᱚ
ᱟᱯᱷᱜᱟᱱᱤᱥᱛᱟᱱ ᱞᱟᱹᱲᱦᱟᱹᱭ
ᱪᱚᱢᱚᱱ ᱫᱚ ᱒᱐᱐ ᱥᱟᱞ ᱠᱷᱚᱱᱟᱜ ᱱᱟᱴᱚ NATO ᱯᱷᱚᱨᱥ ᱱᱤᱛ ᱦᱟᱹᱵᱤᱡ ᱢᱩᱬ ᱥᱟᱯᱞᱟᱭ ᱨᱩᱴ ᱞᱮᱠᱟ ᱵᱮᱵᱷᱟᱨᱚᱜ-ᱟ ᱾ 

ᱚᱠᱴᱚᱵᱚᱨ ᱓᱐, ᱒᱐᱐᱙ ᱥᱟᱞ ᱨᱮ ᱱᱟᱴᱚ ᱪᱮᱛᱟᱱ ᱨᱮ ᱦᱩᱭ ᱞᱮᱱ ᱟᱠᱨᱚᱢᱚᱱ ᱨᱮ ᱒᱐ ᱜᱚᱴᱟᱝ ᱥᱩᱱᱩᱢ ᱴᱟᱹᱝᱠᱤ ᱟᱨ ᱮᱴᱟᱜ ᱥᱟᱯᱞᱟᱭ ᱴᱨᱟᱠ ᱠᱚ ᱱᱚᱥᱴᱚ ᱞᱮᱱᱟ ᱾ ᱟᱜᱠᱨᱚᱢᱚᱬ ᱠᱚ ᱴᱨᱟᱠ ᱪᱮᱛᱟᱱ ᱨᱮ ᱨᱚᱠᱮᱴ ᱠᱚ ᱢᱟᱰ ᱞᱮᱜ-ᱟ ᱾ 

ᱟᱯᱷᱜᱟᱱᱤᱥᱛᱟᱱ ᱨᱮᱱᱤᱡ ᱩᱱᱡᱷᱚᱜᱤᱡ ᱫᱤᱥᱚᱢ ᱜᱚᱢᱠᱮ ᱟᱢᱟᱱᱩᱞᱟ ᱠᱷᱟᱱ ᱪᱚᱢᱚᱱ ᱨᱩᱴ ᱛᱮ ᱭᱩᱨᱚᱯ ᱮ ᱯᱟᱨᱚᱢ ᱞᱮᱱᱟ ᱾ 

ᱦᱟᱡᱟᱨ ᱠᱷᱚᱱᱟᱜ ᱵᱟᱹᱲᱛᱤ ᱥᱚᱨᱚᱬᱟᱨᱛᱷᱤ ᱪᱚᱢᱚᱱ ᱨᱩᱴ ᱛᱮ ᱟᱯᱷᱜᱟᱱᱤᱥᱛᱟᱱ ᱠᱷᱚᱱᱟᱜ ᱯᱟᱠᱤᱥᱛᱟᱱ ᱛᱮᱠᱚ ᱦᱮᱡ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱠᱤᱥᱛᱟᱱ
ᱛᱷᱚᱠ:ᱵᱟᱞᱚᱪᱤᱥᱛᱟᱱ
ᱛᱷᱚᱠ:ᱦᱚᱱᱚᱛ